Brunflava pseŭdolejsto

La Brunflava pseŭdolejsto (Pseudoleistes virescens) estas specio de birdo de la familio de Ikteredoj. Ĝi troviĝas en plej nordokcidenta Argentino, plej suda pinto de Brazilo, plej suda Paragvajo kaj Urugvajo. Ties natura habitato estas marĉoj kaj paŝtejoj.

 Aspekto 
Ĝi estas 20 al 22 cm longa.http://www.freebirds.com.ar/968.htm 
 Dragón, Pecho Amarillo, Brown and Yellow Marshbird, (Pseudoleistes virescens) Vieillot, 1819, konsultita la 12a de julio de 2009,  ©2006/2007/2008 Mariano Costa, en hispana, Biopatagonia - Freebirds Ne estas en tiu specio seksa dimorfismo, kaj tiele kaj masklo kaj ino estas malhelbruna al nigreca kun iom da oliveca nuanco, escepte la brusto kiu estas flava, kio nomigas la specion en la hispana surloke kiel “pechiamarillo” (flavbrustulo), dum en la komuna nomo en Esperanto oni preferu aludi al la kombino de bruna kaj flava koloro. Pli precize la kapo kaj la kolo estas malhelbrunaj, same kiel la dorso kaj la vosto, dum la brusto kaj flankoj estas flavaj. Estas flavaj ankaŭ la ŝultroj, videblaj nun dumfluge. La okuloj estas nigraj. La beko estas granda kaj kun fizionomio ĝeneraliga, ideale por la ĉiomanĝanta konduto de tiu birdo, kaj tutnigra, same kiel kruroj kaj ungoj.http://www.alasdelpalmar.com.ar/aves48.htm  185-Pecho amarillo común (Pseudoleistes virescens), konsultita la 12a de julio de 2009, Alas del Palmar, en hispana,  http://www.alasdelpalmar.com.ar/quienes.htm 

Ĝi estas tre simila al la proksima parenco Flavapuga pseŭdolejsto, la ununura specio de la sama genro, sed tiu P. guirahuro estas pli granda kaj prezentas flavan krom la bruston ankaŭ la pugon.http://www.avespampa.com.ar/PechoAmarilloGrande.htm  Pecho amarillo grande: Pseudoleistes guirahuro, konsultita la 12a de julio de 2009 www.avespampa.com.ar
en hispana

 Kutimaro 
eta|220px|Ido de Brunflava pseŭdolejsto post ĉirkaŭ unu monato kaj duono
Ili vivas en grandaj aŭ mezgrandaj aroj foje kun la Brila molotro, Molothrus bonariensis. Vespere la aroj rifuĝiĝas en montoj aŭ paŝtejoj.

Ili nutras sin el insektoj, krustuloj, lumbrikoj, larvoj kaj el semoj kiujn ili serĉas laŭ aroj ĉe lagunoj aŭ flakoj dum unu el ili viglas ripoze sur la vegetaĵaro akva aŭ sur arbobranĉo. Ili prezentas malaltan flugmanieron kun ripeta flugilfrapado kaj mallongaj ŝvebadoj.

La ĉefaj predantoj nature de tiu specio estas rabobirdoj, furoj kaj musteloj.

 Reproduktado 
El septembro al oktobro kaj ĝis novembro aŭ decembro tiuj birdoj ekpariĝas. Ili konstruas tasforman neston el branĉetoj kaj tigeroj kovrita el koto aŭ fekaĵo kiu estas situa en arbusto. La ino demetas 4 al 6 blankajn kun brunecaj makuloj ovojn. Foje tiu speco suferas parazitadon fare de la Brila molotro, Molothrus bonariensis, kaj pro tio la nestoj povas esti abandonitaj. Elnestiĝo okazas post unu monato. La idoj estas olivecbrunaj kun flavaj punktoj.

 Notoj 

 Referencoj 
 BirdLife International 2004. Pseudoleistes virescens. 2006 IUCN Ruĝa Listo de Minacataj Specioj. Konsultita la 27an de julio 2007.

 Eksteraj ligiloj 
 Foto-Alta Rez-(detalo)--Artikolo – oiseaux.net

Kategorio:Paseroformaj
Kategorio:Ikteredoj
Kategorio:Birdoj de Ameriko